**AGENȚIA PENTRU PROTECȚIA MEDIULUI ILFOV**

# DECIZIA ETAPEI DE ÎNCADRARE

# Draft din 02.07.2024

Ca urmare a solicitării de emitere a acordului de mediu adresată de Dumitru Daniela reprezentant **EUREX ALIMENTARE SRL**, înregistrată la A.P.M. Ilfov cu nr. 12319/13.07.2023, cu completări ulterioare, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările şi completările ulterioare, aprobate prin **Legea nr. 49/2011;**

Autoritatea competentă pentru protecția mediului - **A.P.M. Ilfov decide**, ca urmare a consultărilor desfăşurate în cadrul şedinţei Comisiei de analiză tehnică din data de 31.01.2024, că proiectul „***construire stație de epurare ape uzate industriale***” propus în Oraș Popești Leordeni, Șos. de Centură, nr. 99, Nr. Cad./C.F. 105583, județul Ilfov,

**nu se supune evaluării impactului asupra mediului si nu se supune evaluării adecvate.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a). proiectul se încadreaza în prevederile Legii nr. 292/2018, anexa nr. 2, pct. 11, lit. c);

b). proiectul nu se încadreaza in prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr. 1;

c). titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;

d). lipsa observațiilor din partea publicului interesat.

**II. Motivele pe baza cărora s-a stabilit neefectuarea evaluării adecvate sunt următoarele:**

Proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2018-12-11#p-48878121) și 281 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece nu este amplasat în nicio Arie Naturală Protejată din regiunea București-Ilfov sau în proximitatea acesteia.

**III. Motivele pe baza cărora s-a stabilit neefectuarea evaluării impactului asupra corpurilor de apă**

Proiectul propus nu necesită elaborarea S.E.I.C.A., conform Adresei nr. 4038/15.04.2024 emisă de **A.N. “APELE ROMÂNE”**–S.G.A. ILFOV-BUCUREȘTI, înregistrată la APM Ilfov cu nr. 8586/15.04.2024.

**1. Caracteristicile proiectului**

***1.1. Descrierea proiectului:***

Scopul proiectului este construirea unei statii de epurare ape uzate care sa trateze atat apele uzate industriale cat si cele menajere produse in cadrul activității desfășurată de EUREX ALIMENTARE SRL pe amplasamentul in suprafata totala de 93.145 mp, inscris in cartea funciara nr. 105583.

Perioada de implementare propusă a proiectului – 6 luni

Stația de epurare are forma dreptunghiulara, lungime L=22,40 m si latime l=10,75 m, din punct de vedere structural fiind compusa din:

• o statie de pompare, structura ingropata din beton armat, cu dimensiunile la interior (L x B x H): 2,00 x 2,00 x 4,05 m;

• o platforma de beton pe care sunt amplasate instalatii si containere tehnologice;

• un camin de evacuare apa epurata, structura ingropata din beton armat, cu dimensiunile la interior (L x B x H): 0,80 x 0,80 x 1,00 m.

Capacitatea stației de epurare sunt:

• Q max: 80,00 mc/zi (0,208 l/s)

• Q max orar – 9,60 mc/h (2,667 l/s).

In prezent, pe terenul beneficiarului exista o statie de epurare pentru tratarea atât a apelor uzate menajere, cât si a apelor uzate tehnologice generate din activitatea de productie.

BILANȚ TERITORIAL

**Suprafață teren = 95000 mp**

Suprafață construită existentă = 5800 mp

Suprafață platforme, căi de acces betonate existente – 5025 mp

**Suprafață aferentă obiectivului de investiție – 220 mp**

**Suprafață spatii verzi 19000 mp – 20%**

Restul suprafeței – teren neamenajat

Descriere proces

Procesul a fost conceput pentru a functiona in conditii optime, tinand seama de debitul scazut al apelor uzate industriale si menajere provenite din proces si poluarea organica ridicata, precum si costurile de investitii si de exploatare. In acest scop, statia de epurare este formata dintr-o treapta de epurare mecanica, chimica (DAF) si de epurare biologica, inclusiv un sistem de deshidratare a namolului.

**Asigurarea utilităților**

Conform Proiectului de Aviz , emis de **A.N. “APELE ROMÂNE”** – S.G.A. ILFOV-BUCUREȘTI:

**Situație existentă**

În baza Autorizației de Gospodărire a apelor nr. 250/IF din 13.07.2023 emisă de S.G.A. Ilfov-București pentru obiectivul “Fabrică de biscuiți”, soluțiile pentru utilități sunt următoarele:

* Alimentarea cu apă este asigurată din subteran prin intermediul a 2 foraje F1 cu H=162 m și F2 cu H=160 m
* Apele uzate menajere împreună cu apele uzate de la igienizarea spațiilor sunt trecute printr-o stație de epurare mecano-biologică, colectate într-un bazin de retenție din beton cu V4=270 mc, de unde sunt evacuate pe spațiul verde din incintă
* Apele uzate rezultate din procesul tehnologic sunt trecute printr-un separator de grăsimi, după care sunt evacuate într-un bazin vidanjabil cu v5=10 mc
* Apele pluviale provenite de pe suprafețele betonate sunt trecute printr-un separator de produse petroliere, după care sunt colectate în bazinul de retenție cu V4=270 mc

**Lucrări proiectate**

Construire stație de epurare ape uzate industriale, compusă din:

* Treaptă de epurare mecanică

- Statie de pompare ape uzate

- Gratar mecanic circular

- Grătar manual by-pass

- Bazin de pre-sedimentare si indepartare ulei-grasimi

- Bazin de egalizare

- Gratar cu tambur rotativ

* Treapta de epurare chimica (DAF):

- Bazin mixare rapida (coagulare)

- Bazin mixare rapida (floculare)

- Bazin de flotatie cu aer dizolvat (DAF)

- Bazin de recirculare

- Bazin colectare uleiuri si namoluri

- Unitate de preparare si dozare chimicale

* Treaptă de epurare biologica:

- Bazine SBR

- Canal evacuare

* Treaptă de tratare namol:

- Bazin de îngroșare nămol

- Deshidratare nămol (deshidratator)

Evacuare ape uzate

- Apele uzate menajere și tehnologice vor fi trecute printr-o stație de epurare **proiectată** cu treaptă mecanică, chimică, biologică și tratare nămol, după care vor fi evacuate în bazinul de retenție existent cu V4=270 mc, de unde vor fi evacuate pe spațiul verde din incintă.

**Volume și debite de apă evacuate**

Q max zi – 25,00 mc/zi (0,289 l/s)

Q med zi – 22,74 mc/zi (0,263 l/s)

Q min zi – 18,17 mc/zi (0,210 l/s)

Q max orar – 2,99 mc/h (0,830 l/s)

V mediu anual – 7095 mc

**Indicatorii de calitate ai apelor uzate**

Indicatorii de calitate ai apelor pluviale epurate, evacuate, se vor încadra în prevederile impuse de HG nr. 188/2002 –Anexa 3-NTPA 001/2002, modificată și completată prin HG nr. 352/2005.

**Monitorizarea calitatii apelor epurate**

Sectiune de control – bazinul de retentie cu V4=270 mc

Frecventa de monitorizare – lunară

**Descriere componente stație de epurare proiectată**

Treapta de epurare mecanica

Statia de pompare influent se va construi din beton armat. Restul obiectelor tehnologice din treapta de epurare mecanica (canal gratar mecanic, bazin de pre-sedimentare si eliminare a ulei-grasimilor si bazin de egalizare) precum si rezervorul de ingrosare a namolului in ansamblu sunt fabricate ca o constructie mobila din otel.

Gratare

Apele uzate de canalizare vor fi tranzitate prin gratar pentru a elimina partile solide. Scopul acestora este de a proteja pompa si alte parti mecanice din statia de epurare cum ar fi tevi, ventile, etc. si pentru a preveni, sarcina de material redusa. Canalul gratarului este format din doua sectiuni, una echipata cu un gratar mecanic circular si un ecran manual plan cu bare. In modul normal apele uzate sunt sitate prin gratarul mecanic circular. In cazul in care gratarul mecanic devine nefunctional, sitarea apei uzate se se va realiza prin intermediul gratarului manual plan cu bare de bypass. Retinerile rezultate la gratarul mecanic circular vor fi extrase si evacuate intr-un container de retineri solide. In continuare, apa sitata este transferata gravitational in bazinul de pre-sedimentare si de indepartare a grasimilor

Bazin de pre-sedimentare si indepartare uleiuri-grăsimi

Bazinul de pre-sedimentare va fi utilizat pentru indepartarea materiilor solide in suspensie organice si anorganice din apele uzate brute si indepartarea fractiunii de ulei-grasimi. Substantele sub forma particulata vor sedimenta din cauza greutatii lor specifice care este mai mare decat apa. Uleiul/grasimile acumulate la suprafata va fi preluate cu raclorul de suprafata si directionat in rezervorul de ulei. Namolul care sedimenteaza la radier va fi directionat in rezervorul de colectare a namolului prin pompare, prin intermediul unei pompe centrifuge. Apele uzate de la pre-sedimentare, din care materiile in suspensie TSS si ulei-grasimile au fost partial indepartate, vor fi transferate gravitational in bazinul de egalizare. Bazinul de pre-sedimentare, care este proiectat pentru a elimina materiile solide in suspensie din apa, va reduce incarcarea treptei de epurare biologica, conferind atat o economie de energiei cat si o calitate mai buna a efluentului. Dimensiunile reduse ale rezervorului de egalizare permit rezervorului de pre-decantare sa fie operat ca un rezervor de egalizare in acelasi timp.

Bazin de egalizare

Apele uzate menajere precum si cele industriale sunt colectate in bazinul de egalizare. Acesta va fi operat cu volum variabil si debit constant. In acest mod, se va asigura o functionare mai eficienta a obiectelor tehnologice din aval. Statia de epurare are un principiu de functionare continuu 24 de ore/zi. Debitul statiei de epurare a fost proiectat in functie de debitul mediu orar. Pompele din cadrul bazinul de egalizare, prin intermediul senzorului de nivel din bazinul de egalizare, vor alimenta cu debit constant gratarul cu tambur rotativ (ultimul obiect din treapta de epurare mecanica).

Gratar cu tambur rotativ

Apa uzata sitata prin gratarul mecanic circular, inclusiv solidele de mici dimensiuni, descarcate in bazinul de egalizare sunt transferate in gratarul cu tambur rotativ prin pompare prin intermediul a doua (1+1) pompe submersibile, unde acestea (solidele de mici dimensiuni) sunt retinute si evacuate. In acest mod, conductele din statia de epurare vor fi protejate la colmatare. Retinerile extrase de gratar sunt evacuate intr-un container dedicat amplasat sub gratar. Apa uzata sitata in gratarul cu tambur rotativ este in continuare directionata gravitational la unitatea de flotatie cu aer dizolvat.

Uniatate chimica de flotatie cu aer dizolvat (DAF)

Aval de treapta de epurare mecanica, se va proceda la reducerea incarcarilor in substanta organica si anorganica precum si a incarcarii in ulei-grasimi. Aceasta se va realiza intr-o unitatea de tratare chimica de flotatie cu aer dizolvat DAF, precedata de un proces de mixare rapida (coagulant) si un proces de mixare lenta (floculare). Atat unitatea DAF cat si recipientii de mixare rapida/lenta sunt fabricate intr-un compact mobil din otel. Pentru dozarea chimicalelor (coagulantului, floculantului) s-a prevazut o unitate de preparare si dozare chimica.

Unitate de preparare si dozare chimicale

Substantele coagulante care vor fi utilizate in procesele de tratare chimica vor fi preparate in recipienti de preparare. Solutiile de polielectrolit anionici si cationici vor fi preparate in unitati de preparare automate. Solutia chimica preparata va fi dozata in apa uzata prin intermediul unor pompe de dozare. Sistemul de dozare a substantelor chimice va fi operat in functie de sistemul automat de masurare a pH-ului pentru a asigura conditii optime. Sistemul de dozare a solutiei chimice este proiectat pentru a fi suficient de flexibil pentru a raspunde la modificarilor de coagulant.

Bazin mixare rapida (coagulare)

Apa uzata care trece prin gratarul cu tambur rotativ este transferata in bazinul de mixare rapida (coagulare), care este prima unitate a tratamentului chimic. Pentru eliminarea eficienta a poluantilor coloidali in suspensie din apele uzate, se efectueaza dozarea de coagulant si solutie caustica in rezervorul de mixare rapida (coagulare). Distributia omogena a solutiilor in apa uzata va fi asigurata de un mixer tip turbina cu flux axial.

Bazin mixare lenta (floculare)

Flocoanele formate ca urmare a reactiilor chimice din bazinul de mixare rapida (coagulare) ajung gravitational la acest bazin de mixare lenta, in care flocoanele sunt aglomerate in particule mari prin adaugarea de polielectroliti si procesarea prin mixare lenta (floculare). Pentru a pluti flocoanele formate, apele uzate vor fi transferate gravitational in unitatea DAF. Distributia omogena a solutiilor in apa uzata este asigurata de a mixer tip turbina cu flux axial. Bazin de flotatie cu aer dizolvat (DAF) Apa uzata va tranzita bazinul de flotatie cu aer dizolvat (DAF) pentru a indeparta ulei-grasimile si flocoanele generate in bazinul de mixare lenta (floculare). In aceasta sectiune, apa uzata efluenta din sectiunea de flotatie va fi returnata de catre generatorul de microbule de inalta presiune pentru a indeparta flocoanele si ulei-grasimile din apa uzata prin flotarea acestora.

Apa uzata, returnata de generatorul de microbule, va absorbi si aerul din atmosfera prin intermediul unui mecanism special din pompa acestuia si va asigura solubilitatea aerului in apa la presiune ridicata. Presiunea amestecului aer-apa din rezervorul de presurizare va fi din nou readusa la presiunea atmosferica prin formarea de bule de aer foarte mici care se vor elibera in bazinul DAF-ului. Acest amestec aer-apa este combinat cu apa uzata provenita din rezervorul de amestecare lenta (floculare) si transferata in unitatea DAF. Ulei-grasimile prinse in bulele de aer si flocoanele vor flota la suprafata. Namolul acumulat la suprafata este transportat in rezervorul de colectare a namolului cu un raclor liniar de suprafata. Namolul cu densitatea ridicata va sedimenta pe radierul unitatii DAF. Namolul depus pe radier va fi transportat in rezervorul de ingrosare a namolului de catre o pompa de namol. Namolul acumulat la suprafata va fi raclat/evacuat din rezervorul de colectare a namolului in rezervorul de ingrosare a namolului. Apa uzata, al carei proces de epurare este finalizat in unitatea chimica DAF este transferata in rezervorul de recirculare.

Bazin de recirculare

Apa uzata epurata chimic de la unitatea DAF este returnata continuu in acest rezervor de catre generatorul de microbule, care creeaza solutia aer-apa necesara unitatii DAF. Apa uzata epurata chimic va fi transferata in treapta de epurare biologica.

Treapta de epurare biologică

Tratarea biologica realizeaza indepartarea substantelor organice in suspensie si dizolvate din apele uzate prin intermediul oxidarii si descompunerii de catre bacterii. Statia de epurare biologica va functiona pe principiul bazinelor cu functionare biologică **SBR (Sequential Batch Reactor)** cu namol activat. Sistemul de epurare biologică este format din 2 bazine SBR și 1 canal de descarcare.

Un bazin cu functionare secventiala este un sistem biologic de epurare cu namol activat care functioneaza ca sistem de umplere-aerare-sedimentare-evacuare. Procesele acestui sistem si a unui sistem conventional cu namol activ sunt similare. Aerarea si decantarea sunt disponibile in ambele sisteme. Cu toate acestea, diferenta importanta intre acestea este: in sistemele conventionale, aerarea si decantarea au loc in bazine separate, in timp ce in sistemele cu functionare secventiala are loc in acelasi bazin. In procesul cu namol activat, care functioneaza ca un reactor discontinuu secvential, procesele de aerare si decantare sunt efectuate in acelasi bazin prin oprirea periodica a procesului de aerare. Prin aceasta se urmareste ca operarea reactoarelor SBR sa functioneze timp de 24 de ore. In acelasi timp, se va asigura functionarea in siguranta a sistemului, iar in cazul aparitiei unei probleme intr-un rezervor, celalalt rezervor va continua sa functioneze. Apa uzata din bazinul de recirculare este transferata gravitational prin vane cu actionare electrica, astfel incat vor fi directionate catre unul sau celalalt bazin prin intermediul panoului de comanda si a comutatorului de control al nivelului. Bacteriile (namolul activat) produse in timpul procesului de aerare, prin activitatile lor biochimice, oxideaza si descompun substantele organice dizolvate care provoaca poluare in apele uzate. In epurarea biologica, oxigenul necesar bacteriilor si mediul complet amestecat va fi asigurat prin intermediul unui sistem de aerare (suflante-difuzoare). Fiecare reactor SBR va fi operat pentru a realiza doua cicluri de umplere si evacuare pe zi. Apa uzata epurata biologic va fi evacuata alternativ din cele doua reactoare SBR. Odata cu oprirea procesului de aerare, va incepe procesul de decantare (sedimentare). In timpul fazei de decantare, namolul activat va fi separat de apa epurata biologic si va sedimenta pe radierul reactorului. Apa epurata de la suprafata este preluata si evacuata prin intermediul vanelor de evacuare. Aceste procese sunt repetate automat prin intermediul panoului de control si a controlului nivelului din bazine.

Canal de evacuare

Apa epurata ajunge in canalul de evacuare final si este evacuata din aceasta unitate prin intermediul retelei de canalizare catre statia de pompare apa epurata existenta pentru evacuare pe suprafata terenului propriu. Apele uzate (amestec de apa uzata menajera de la grupurile sanitare, apa uzata rezultata din procesul tehnologic si ape pluviale colectate de pe platformele betonate) sunt epurate si apoi colectate intr-un bazin de retentie existent din beton cu volumul V=270 mc, de unde sunt evacuate prin pompare pe suprafata solului printr-un furtun cu lungimea de circa 30,0 m.

Tratare namol

Tot namolul chimic si biologic generat in statia de tratare a apelor uzate va fi preluat in bazinul de ingrosare a namolului. Deoarece volumul namolului din rezervorul de ingrosare a namolului este semnificativ, volum de namol va fi redus prin deshidratare cu evacuarea intr-un container care va fi evacuat periodic

Bazin de ingrosare a namolului

Ingrosarea namolului este proiectata a se face gravitational. In bazinul de ingrosare, namolul se concentreaza si elibereaza apa cu usurinta. Namolul ingrosat separat de apa limpede (supernatantul) este pompat la unitatea de deshidratare printr-o pompa cu cavitate progresiva. Volumul namolului ingrosat, a carui densitate este crescuta in rezervorul de ingrosare, reduce incarcarea hidraulica a echipamentului de deshidratare. Apa limpezita (supernatantul) separata la partea superioara a ingrosatorului de namol este evacuata prin intermediul unui deversor si directionata in bazinul de egalizare. Pentru o separare facila a namolului in echipamentul de deshidratare, inainte de a fi introdus in acesta, acesta este conditionat cu polielectrolit.

Deshidratare namol (deshidrator)

Folosind energia electrica a deshidratorului ca si curent continuu, acesta creeaza regiuni incarcate electric pozitive si negative. Ca urmare a comprimarii particulelor de catre fortele magnetice in mediul format de sarcina pozitiva a particulelor solide din namol, moleculele de apa libera interstitiala dintre celule este indepartata cu o eficienta mai mare conducand la un grad de deshidratare ridicat. Astfel se poate ajunge la continut in solide al namolului deshidratat de aproximativ 40-45% care practic inseamna o reducere a volumului de namol la jumatate.

Organizarea de santier va fi amenajata astfel Incat sa asigure facilitatile de baza conform prevederilor Legii nr. 50/1991 privind autorizarea lucrarilor de constructii, cu modificarile si completarile ulterioare.

Organizarea de santier se va amenaja in limitele incintei detinute de titular si va cuprinde minim urmatoarele:

- baraca vestiar personal (muncitori) – 1 buc.;

- baraca vestiar personal (administrativ) – 1 buc.;

- WC ecologic – 1 buc.;

 - pichet de incendiu complet echipat – min. 1 buc.; - ansamblu containere colectare deseuri – 1 buc.

***1.2. Cumularea cu alte proiecte****:*

Investiția se va realiza pe amplasamentul Eurex Alimentare SRL, de la căminul de conectare C1 din rețeaua de canalizare existentă până la stația de pompare ape epurate existentă.

***1.3. Utilizarea resurselor naturale****:*

Pe perioada executiei lucrarilor se vor folosi urmatoarele resurse naturale:

- minerale: nisip, pietris pentru prepararea betonului;

- combustibil: benzina, motorina folosite pentru functionarea utilajelor;

- apa: pentru prepararea si executarea lucrarilor umede si testarea instalatiilor hidraulice din statia de epurare;

- sol: pamant de umplutură.

In perioada de operare se va folosi apă din incinta pentru spalari unitati de proces si preparare solutii de reactivi.

***1.4. Productia de deseuri****:*

In perioada de pregatire a terenului pentru construire va rezulta pamant excavat – cca 180 m3.

In perioada de construire este posibila generarea urmatoarelor deseuri rezultate din lucrarile de constructie, cantități estimate

- Beton (cod 17 01 01) – 1,0 m3;

Otel (cod 17 04 05) - 80 kg;

Lemn (cod 17 02 01) - 0,50 m3 .

Pe parcursul executiei lucrarilor si in perioada de functionare a obiectivului de investitie se vor lua toate masurile pentru colectarea selectiva a deseurilor pe categorii, transportul si depozitarea acestora in locuri special amenajate si preluarea periodica de catre operatorul de salubritate in vederea valorificarii/eliminarii ulterioare. Depozitarea materialelor se va face in limita proprietatii. Printr-un management adecvat se vor evita pierderile de substante, combustibili si uleiuri la nivelul solului.

Din activitatea curenta: rezulta deseuri menajere, care prin activitatea de curatenie – intretinere se aduna in pungi de plastic prin sortare, caserole vidate sau pubele si se evacueaza, prin reteaua de preluare – evacuare si ambalaje, resturi de materiale (metal, tabla etc.) care se vor colecta in spatiul dedicat special pentru colectare deseuri si vor fi evacuate centralizat dupa sortarea lor. Amplasarea deseurilor rezultate (deseuri rezultate din executia lucrarilor, deseuri menajere, pamant excavat, etc.) in spatii special amenajate; Deseurile vor fi depozitate in europubele, colectate selectiv (metal/sticla, hartie, mase plastice), asezate intr-un spatiu special amenajat, care vor fi colectate pe baza de contract incheiat cu societate autorizata.

Reziduurile rezultate din operatiunile de curatare a obiectelor tehnologice din statia de epurare, precum si cele generate in timpul operarii statiei (retineri de la gratare, grasimi, namol) vor fi colectate in recipiente special destinate (containere/pubele etc), preluate si transportate de catre o societate autorizata la cel mai apropiat depozit de deseuri conform.

La punerea în funcțiune a stației de epurare se vor genera:

Nămoluri de la stațiile de epurare – se verifică periodic si se vidanjează daca este necesar (cel putin o data/an) şi se elimină prin operatori autorizaţi

Deșeurile generate vor fi gestionate cu respectarea prevederilor OUG nr. 92/2021 privind regimul deșeurilor, cu modificările și completările ulterioare.

***1.5. Emisii poluante, zgomot si alte surse de disconfort****:*

In timpul fazei de construire/amenajare: impact negativ probabil datorat gazelor de esapament, prafului etc.;

In perioada de functionare: fara impact. Obiectivul propus nu va afecta receptorii sensibili (populatia umana). Cauza: activitati de construire/ amenajare, transport.

Zgomot si vibratii In timpul fazei de construire/amenajare: impact negativ probabil datorat cresterii nivelului de zgomot exterior in timpul activitatilor de construire/amenajare; In aceasta faza, sursele de zgomot si vibratii sunt produse atat de actiunile propriu-zise de lucru cat si de traficul auto din zona de lucru. Aceste activitati au un caracter discontinuu, fiind limitate in general numai pe perioada zilei. Amploarea proiectului fiind redusa, acesta nu va constitui o sursa semnificativa de zgomot si vibratii. In perioada de functionare: impact negativ speculativ - se presupune ca nivelul de zgomot in zona limitrofa (prin functionarea echipamentelor) va fi mai ridicat. Impactul va fi nesemnificativ, avand in vedere distanta fata de locuinte si prin aplicarea masurilor de fonoprotectie. Cauza: activitati de construire/ amenajare.

Emisiile generate la faza de execuție a lucrărilor vor respecta prevederile Ord. nr. 462/1993 pentru aprobarea Condiţiilor tehnice privind protecţia atmosferică şi Normelor metodologice privind determinarea emisiilor de poluanţi atmosferici produşi de surse staţionare, condiţiile de calitatea aerului în zone protejate conform STAS 12574/1987, standardele referitoare la emisiile de zgomot în mediu, respectiv a HG 1756/2006 privind emisiile de zgomot în mediu produse de echipamentele destinate utilizării în exteriorul clădirilor.

Nivelul de zgomot exterior, atât la faza de execuție a lucrărilor, cât și la funcționarea obiectivului, se va încadra în limitele prevăzute în STAS SR 10.009/2017.

Prevederi pentru monitorizarea mediului

In perioada de functionare, instalatiile vor fi supravegheate si intretinute cu ajutorul unui personal pregatit in domeniul respectiv si posedand cunostinte fundamentale de igiena. Calitatea apelor uzate epurate va fi in permanenta monitorizata si comparata cu limintele maxime admise ale indicatorilor de calitate privind apele uzate epurate stabilite prin reglementarile legale in vigoare si autorizatiei de gospodarire a apelor. Se vor lua toate masurile operationale astfel incat statia de epurare sa asigure incadrarea in parametri a apelor uzate epurate. Impotriva senzatiei de disconfort a populatiei prin producerea de eventuale zgomote, vibratii, mirosuri, praf, fum a investitiei propuse, care pot afecta populatia invecinata obiectivului se vor asigura mijloacele adecvate de limitare a nocivitatilor, astfel incat sa se incadreze in normele din standardele in vigoare. Evacuarea namolului se va face cu evitarea degajarilor de gaze si mirosuri neplacute. Ca masura suplimentara de protectie, se pot monitoriza imisiile in zonele locuite, prin analize de aer efectuate de un laborator acreditat, la limita cu cea mai apropiata locuinta, in special In timpul verii.

**2. Localizarea proiectului:**

- utilizarea existentă a terenului: conform Certificatului de Urbanism nr. 345/04.07.2023 emis de Primăria Oraș Popești Leordeni, terenul se afla in intravilan, in zona UTR 4: industrie, depozitare,servicii si utilitati publice.

- relativa abundenţă a resurselor naturale din zonă, calitatea şi capacitatea regenerativă a acestora: **nu este cazul.**

-capacitatea de absorbţie a mediului, cu atenţie deosebită pentru:

* zonele umede – **nu este cazul.**
* zonele costiere – **nu este cazul.**
* zonele montane şi cele împădurite – **nu este cazul.**
* parcurile şi rezervaţiile naturale – **nu este cazul.**
* ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc: **nu este cazul.**
* zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: **nu este cazul.**
* ariile în care standardele de calitate a mediului stabilite de legislaţie au fost deja depăşite: **nu este cazul**;
* ariile dens populate: **nu este cazul**.
* peisajele cu semnificaţie istorică, culturală şi arheologică: **nu este cazul.**

**3. Caracteristicile impactului potential:**

Se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

- extinderea impactului: aria geografică şi numărul persoanelor afectate – nu este cazul

- natura transfrontalieră a impactului – nu este cazul

- mărimea şi complexitatea impactului – impact pe termen scurt asupra suprafaței afectate de lucrări în timpul lucrărilor de construcții;

- probabilitatea impactului: redusă;

- durata, frecvenţa şi reversibilitatea impactului: impactul cu frecvență redusă asupra mediului în perioada de implementare propusă a proiectului. Impact relativ redus asupra mediului în timpul funcţionării.

**Condiţiile de realizare a proiectului:**

- Investiţia şi organizarea de şantier se vor realiza în condiţiile impuse prin Certificatul de urbanism Nr. 345/04.07.2023 emis de Primăria Popești Leordeni, precum și prin Avizele/acordurile emise de toate instituţiile menţionate prin acesta;

- Spațiile verzi propuse prin proiect vor fi amenajate și întreținute pe toată durata de funcționare a obiectivului;

- Se va obține și se va respecta Avizul de gospodărire a apelor emis de **A**.**N**. ”**APELE ROMÂNE**” - S.G.A. ILFOV-BUCUREȘTI. În cazul în care soluțiile din Avizul de gospodărire a apelor nu corespund cu soluțiile prevăzute în prezenta Decizie, titularul are obligația să solicite revizuirea actului de reglementare;

- Indicatorii de calitate ai apelor uzate menajere și tehnologice epurate, evacuate, se vor încadra în limitele impuse de HG Nr. 188/2002 – Anexa 3 – NTPA 001/2002, modificată și completată prin HG 352/2005, cu mențiunea că indicatorii specifici ce urmează a fi monitorizați vor trebui să se încadreze în următoarele limite: pH = 6,5-8,5; CBO5 = 25 mg/l; CCOCr = 125 mg/l; Materii în suspensie – 35 mg/l; Azot total (N) – 10 mg/l; Fosfor total (P) – 1 mg/l; Reziduu fix la 105ºC – 2000 mg/l; Detergenti sintetici – 0,5 mg/l; Substante extractibile cu solventi organici - 0,5 mg/l; Produse petroliere – 5 mg/l

- La finalizarea obiectivului se va depune la A.P.M. Ilfov documentația tehnică în vederea obținerii unei noi Autorizației de mediu/Revizuirii Autorizației de mediu existentă, după caz, conform prevederilor Ord. MMDD nr. 1798/2007 pentru aprobarea procedurii de emitere a Autorizației de mediu, cu modificările şi completările ulterioare

- Se vor respecta prevederile Notificării privind asistența de specialitate Nr. 1203/04.10.2023 emisă de DSP Ilfov

- Titularii activitatilor in care sunt prezente substante periculoase au obligatia de a lua toate masurile necesare pentru a preveni producerea accidentelor majore si pentru a limita consecintele acestora asupra sanatatii populatiei si asupra calitatii mediului; În functie de produsele depozitate, pentru situatii de avarie, accidente etc., titularul de activitate va deține la punctul de lucru produse de neutralizare corespunzătoare

- Se vor amplasa panouri de informare referitoare la investiția propusă, conform legislației în vigoare;

- Se vor lua măsuri de protecţie antifonică în zona de lucru;

- Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia;

- Pe durata execuţiei lucrărilor se vor lua măsuri pentru respectarea normelor, standardelor şi legislaţiei privind protecţia mediului în vigoare; Constructorul și beneficiarul vor lua măsurile necesare pentru eliminarea factorilor de disconfort (praf, zgomot);

- Se vor respecta Normele de igienă și recomandările privind mediul de viață al populației aprobate prin Ord. Ministerului Sănătății nr. 119/2014 (distanța între clădiri, însorire, suprafețe încăperi, dotări igienico-sanitare, etc.);

- La ieşirea din şantier se vor curăţa roţile autovehiculelor şi utilajelor pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie, lucrările vor fi semnalizate corespunzător, asigurându-se protecţia circulaţiei pietonale şi auto în zonă;

- După realizarea proiectului, terenul aferent organizării de şantier va fi adus la starea inițială;

- Deşeurile şi materialele rezultate din activitatea de construcție vor fi obligatoriu îndepărtate din zonă pe baza unui contract încheiat cu un prestator autorizat; este interzisă depozitarea necontrolată a deşeurilor rezultate;

- Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora. În cazul unor poluări accidentale se vor lua măsuri pedoameliorative;

- Se va avea in vedere ca organizarea de șantier sa nu afecteze sau sa aduca prejudicii cadrului natural limitrof sau vecinilor

- Este obligatorie respectarea normelor privind protecția muncii, disciplina în constructii, prevenirea și stingerea incendiilor

- Constructorul va lua toate masurile ce se impun pentru a inlatura eventualele riscuri in ceea ce priveste protectia si securitatea muncii

- Se vor respecta prevederile Regulamentului General de Urbanism aprobat prin H.G. nr. 525/1996

- Se va respecta legislația de urbanism în vigoare;

- Drumurile de acces, zonele a căror suprafaţă (învelişul vegetal) a fost afectată vor fi refăcute şi vor fi redate folosinţelor iniţiale; Răspunderea pentru refacerea amplasamentului, drumurilor de acces revine în totalitate titularului de proiect;

- Se va asigura salubrizarea zonei și mentinerea curateniei pe traseul drumurilor de acces, pe toată perioada;

- În vederea menținerii calității aerului, în parametri optimi, în zona amplasamentului, se vor respecta următoarele conditii:

* minimizarea activităților generatoare de praf (tăiere, spargerea betonului, etc.);
* se vor lua măsuri de acoperire, îngradire, închidere a stocurilor de materiale de construcție sau deșeuri, pentru prevenirea împrăștierii cauzată de vant;

- Oprirea motoarelor tuturor vehiculelor aflate în stationare, în zona șantierului;

- Se vor alege trasee optime din punct de vedere al protectiei mediului, pentru deplasarea vehiculelor care transportă materiale de construcție care pot elibera în atmosferă particule fine; transportul acestor materiale se va face pe cât posibil cu vehicule dotate cu prelate;

- Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zonă.

- Pe toată durata execuţiei lucrărilor şi funcţionării obiectivului se vor respecta prevederile:

* OUG nr. 195/2005 privind protecția mediului, aprobată cu modificări prin Legea nr. 265/2006, cu modificările şi completările ulterioare;
* OUG nr. 92/2021 privind regimul deşeurilor, cu modificările şi completările ulterioare;
* Legii nr. 104/2011 privind protecţia atmosferei;
* Regulamentul (CE) nr. 1272/2008 al Parlamentului European si al Consiliului din 16 decembrie 2008 privind clasificarea, etichetarea si ambalarea substantelor si a amestecurilor, de modificare si de abrogare a directivelor 67/548/CEE si 1999/45/CE, precum si de modificare a Regulamentului (CE) nr. 1.907/2006;
* Ordinului nr. 756/1997 cu privire la factorul de mediu sol
* Ordinului nr. 119/2014 emis de Ministerul Sănătăţii.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

*În cazul in care proiectul nu se incadreaza in functiunea zonei, decizia de emitere/respingere a aprobarii de dezvoltare revine autoritatii administratiei publice locale.*

***Prin prezenta se stabilesc condițiile de realizare a proiectului din punct de vedere al protecției mediului. Alte condiții vor fi impuse de autoritățile/instituțiile competente menționate în Certificatul de urbanism, conform legii.***

**În conformitate cu prevederile Legii nr. 292/2018:**

- art. 18, alin. (13) în cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depășit;

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

- anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifică respectarea prevederilor deciziei etapei de încadrare;

 - anexa 5, art. 43 alin. (4) procesul - verbal întocmit in situatia prevazută la alin. (3) se anexează si face parte integranta din procesul - verbal de receptie la terminarea lucrărilor.

**În conformitate cu prevederile O.U.G. nr. 195/2005 privind protecția mediului**, aprobată cu modificări prin Legea nr. 265/2006 privind protectia mediului, cu modificările și completările ulterioare:

 - art. 15, alin. (2), lit a) – “*titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”.

- art. 21, alin. (4) ”*răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului*”.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

DIRECTOR EXECUTIV

Corina Ecaterina NECULA-CIOCHINĂ

Șef Serviciu A.A.A.

Alin Romeo Ciprian STANCIU

Întocmit,

Consilier superior Aurelian MĂTUȘA